**Nota informativă**

**cu privire la aprobarea Regulamentului general de metrologie legală „Aprobarea de model a mijloacelor de măsurare în sistemul naţional de metrologie”**

Proiectul de Ordin cu privire la aprobarea Regulamentului general de metrologie legală „Aprobarea de model a mijloacelor de măsurare în sistemul naţional de metrologie” a fost elaborat în scopul implementării Legii metrologiei nr 19 din 4 martie 2016. Proiectul menționat vine să armonizeze cerințele ce țin de legalizarea mijloacelor de măsurare utilizate în domeniile de interes public prin procedura de aprobare de model a mijloacelor de măsurare la introducerea pe piață și la darea în folosință a acestora cu practicile europene și internaționale din domeniu.

Prezentul regulament general de metrologie legală exclude procedura de aprobare de model a mijloacelor de măsurare la introducerea pe piața și/sau darea în folosință a mijloacelor de măsurare utilizate în domeniile de interes public specificate în Hotărîrea Guvernului nr. 408 din 16.06.2015 pentru aprobarea Reglementării tehnice privind punerea la dispoziție pe piață a mijloacelor de măsurare și în Hotărîrea Guvernului nr. 267 din 08.04.2014 pentru aprobarea Reglementării tehnice privind aparatele de cîntărit neautomate care transpun Directivei 2014/32/UE referitoare la punerea la dispoziție pe piață a mijloacelor de măsurare și a Directivei 2014/31/ UE referitoare la punerea la dispoziție pe piață a aparatelor de cântărit cu funcționare neautomată.

Proiectul include următoarele momente importante:

* Ajustează la infrastructura națională de metrologie existentă terminologia utilizată conform prevederilor Legii metrologiei nr 19 din 4 martie 2016.
* Excluderea unui șir de mijloace de măsurare preconizate a fi utilizate în domeniile de interes public specificate în Hotărîrea Guvernului nr. 408 din 16.06.2015 pentru aprobarea Reglementării tehnice privind punerea la dispoziție pe piață a mijloacelor de măsurare și în Hotărîrea Guvernului nr. 267 din 08.04.2014 pentru aprobarea Reglementării tehnice privind aparatele de cîntărit neautomate, care se vor supune procedurilor de evaluare a conformității la introducerea pe piață și/sau darea în folosință, conform prevederilor actelor legislative menționate;

Certificatul de aprobare de model confirmă că mijlocul de măsurare este permis spre utilizare în domeniile de interes public și urmare a aprobării de model mijlocul de măsurare se include în Registru de stat al mijloacelor de măsurare și nu conferă dreptul solicitantului (producătorului sau importatorului) să producă/importe mijloacele de măsurare în cauză. Termenul de valabilitate al Certificatului de aprobare de model se modifică la 10 ani, conform prevederilor Legii metrologiei nr. 19 din 4 martie 2016 și documentului Organizației Internaționale de Metrologie Legală D 19 ”Aprobarea de model”, ceea ce prezintă o perioadă mai mare decît cea stabilită la moment (5 ani).

Deoarece la moment Certificatul de aprobare de model nu este exclus din categoria actelor permisive (Legea nr. 160 din 22 iulie 2011) este necesar de menționat, că cerințele primare față de procedura de aprobarea de model a mijloacelor de măsurare expuse în Legea metrologiei nr. 19 din 4 martie 2016, au fost incluse în proiectul regulamentului prezentat spre aprobare. Aceste cerințe țin de condițiile de obținere a Certificatului de aprobare de model (setul de documente ce necesită a fi prezentat o dată cu cererea de aprobare de model, cerințele ce trebuie îndeplinite), termenul de îndeplinire a lucrărilor, valabilitatea Certificatului respectiv și condițiile de retragere a acestuia.

Aprobarea prezentului regulament va permite realizarea următoarelor obiective:

* stabilirea condiţiilor de eliberare a certificatelor de aprobare de model, implicit a cerinţelor faţă de solicitant, aspectele de procedură, perioada de eliberare a certificatului de aprobare de model, motivele refuzului; procedura suspendării/retragerii certificatelor;
* asigurarea transparenței procesului de eliberare a certificatelor de aprobare de model a mijloacelor de măsurare utilizate în domeniile de interes public;
* optimizarea condițiilor de eliberare a certificatelor de aprobare de model şi majorarea perioadei de valabilitate a acestora;

Luînd în considerație funcțiile Autorității centrale de metrologie se propune aprobarea proiectului de Ordin de aprobarea Regulamentului general de metrologie legală „Aprobarea de model a mijloacelor de măsurare în Sistemul Naţional de Metrologie”

**Șef-adjunct Direcție generală infrastructura calității,**

**supravegherea pieți și securitate industrială Anatolie SILITRARI**